447 



ikke væsentlig forskjelligt fra det paa Mellem-Brasiliens 

 Højsletter; det er kun to Udviklinger af det samme i 

 lidt forskjellige Retninger, to Provinser af ét zoologisk 

 Rige, og Overensstemmelsen synes i den Periode, som 

 gik forud for den nærværende, og hvorom Talen her er, 

 at have været snarere større end mindre. I det vi da 

 for øvrigt henvise til den ovennævnte Skildring, der vil 

 give Læseren et levende og fyldigt Indtryk ogsaa af den 

 Dyreverden, som i den kvaternære Jordperiode beboede 

 Sydamerikas sydlige Lavland, mellem det brasilianske 

 Højland mod Nordost og det chileniske mod Vest, indtil 

 ned mod Patagoniens Grænser mod Syd, og hvis Lev- 

 ninger aflejredes i de Flod- og Deltadannelser, som efter- 

 haanden forøgede dets Udstrækning, ville vi her kun til 

 yderligere Orientering meddele en kort Udsigt over La 

 Plata-Landets postpliocæne Favna, saaledes som denne 

 nu er os bekjendt, navnlig af Burmeisters Afhandlin- 

 ger*), og derefter gaa over til en nærmere Omtale af 

 de Slægter og Familier, over hvilke disse Arbejder især 

 have spredt nyt Lys. 



Af Rovdyr kj ender man foruden den frygtelige 

 »Sabelkat« (Smil o don eller Machairodus) Levninger 

 af en anden stor og stærkt bygget Katteart af Tigerens 

 Størrelse (Fe li s longifrons), to Arter af Ræve, ana- 

 loge med den endnu levende »Pampas-Ræv« og med 



*) Især i »Annalcs del Museo Publico de Buenos Aires«, 1— 9de Hefte, 

 1864—71, i »Abhandl. d. naturf. Ges. z. Halle« og andre lydske 

 Tidsskrifter. Tillige er her benyttet nogle Meddeieiser af P. 

 G er V ais i »Zoologie et Paléontologie genérales« (1867—69) om 

 de af Franskmanden Seguier for Pariser-Museet udførte Indsam- 

 linger samt om de Undersøgelser, der vare begyndte af Bravard, 

 som omkom ved Jordskjælvet i Mendoza 1861. Hans Navn er 

 især knyttet til Opdagelsen af Typotheriet og til store Fremskridt 

 i Kundskaben om iMacrauchenierne. 



